·Iemaksa no ES budžeta (finansējuma summa) 240,15 miljonu euro apmērā, lai pielāgotu Fondu atbilstoši paredzētajam apjomam — 9 % no kopējām neatmaksātajām saistībām.

Lai pielāgotu Fonda apjomu līdz 9 % no visu saistību neatmaksātās pamatsummas, pamatojoties uz 2018. gada 31. decembrī neatmaksāto garantēto aizdevumu summu, tika aprēķināti 240,15 miljoni euro, kas tika iekļauti ES 2020. gada budžetā kā Fonda finansējums. Šo summu apstiprināja Padome un Eiropas Parlaments, un to atzina 2019. gada 31. decembra bilancē kā Fonda aktīvu (summa, kas jāsaņem no budžeta).

Regulas 3. pantā noteikts, ka Fonda paredzētais apjoms ir 9 % no visu saistību neatmaksātās pamatsummas [no katra darījuma], kas palielināta par nesamaksātajiem procentiem.

Bilance — aktīvi

2019. gada 31. decembris 2018. gada 31. decembris ILGTERMIŅA AKTĪVI 2 312 151 734 2 275 342 664 Finanšu aktīvi 2 312 151 734 2 275 342 664 APGROZĀMIE AKTĪVI 277 139 064 231 316 149 Finanšu aktīvi 233 048 865 189 758 096 Debitoru parādi 1 290 863 - Nauda un naudas ekvivalenti 42 799 336 41 558 053 AKTĪVI KOPĀ 2 589 290 798 2 506 658 813

Bilance — saistības

2019. gada 31. decembris 2018. gada 31. decembris IEMAKSĀTĀJU LĪDZEKĻI 2 407 419 308 2 295 687 144 Eiropas Komisijas iemaksas 1 950 195 297 1 846 972 362 Patiesās vērtības rezerve 20 859 023 12 227 192 Paturētie ieņēmumi 436 364 988 436 487 590 ILGTERMIŅA SAISTĪBAS 111 685 549 159 153 609 Finanšu uzkrājumi 111 685 549 159 153 609 ĪSTERMIŅA SAISTĪBAS 70 185 941 51 818 060 Finanšu uzkrājumi 49 709 547 50 777 871 Finanšu garantiju saistības 19 590 000 Parādi kreditoriem 886 394 1 040 189 KOPĀ IEMAKSĀTĀJU LĪDZEKĻI + SAISTĪBAS 2 589 290 798 2 506 658 813

239,4 miljonu euro starpību starp Fonda kopējo bilances vērtību pirms konsolidācijas (2 589 290 798 EUR) un EIB sagatavotajos finanšu pārskatos norādīto Fonda vērtību (2 828 738 292,88 EUR) var galvenokārt izskaidrot šādi:

·bilancē (aktīvi) pirms konsolidācijas ir iekļautas:

§visas summas, ko ES pārņēmusi garantēto maksājumu rezultātā, atbildot uz EIB prasījumiem saistībā ar neizpildītajiem aizdevumu maksājumiem (kavētie maksājumi un uzkrātie procenti par kavētiem maksājumiem). Tomēr, ņemot vērā politisko stāvokli Sīrijā un pamatojoties uz EK grāmatveža lēmumu, 2019. gada finanšu pārskatos šīs summas ir pilnībā norakstītas;

§no EIB saņemama summa 0,7 miljonu euro apmērā par Enfidhas lidostai (Tunisija) paredzēta aizdevuma daļēju atgūšanu; EIB šo summu iekasēja 2019. gada decembrī, un 2020. gada janvārī tā tika kreditēta Garantiju fonda bankas kontā.

·Bilancē pirms konsolidācijas nav ietverta no ES budžeta 2020. gadā veikta iemaksa Fondā 240,2 miljonu euro apmērā, jo uz šo saņemamo summu attiecas attiecīgo parādu kreditoriem ieskaits ES konsolidētajā pārskatā.

·Maksājumi par prasījumiem, kas no Garantiju fonda veikti EIB (un attiecīgos gadījumos sekojoša prasījumu summu un kavējuma procentu piedziņa), EIB sagatavotajos finanšu pārskatos tiek uzrādīti kā neto aktīvu (ES iemaksa) apjoma samazinājums (palielinājums). Finanšu pārskatos pirms konsolidācijas summas, kas izmaksātas pēc EIB prasījumiem, nav atskaitītas no neto aktīviem, jo tās kļūst par pārņemtām summām. Saistītās summas tiek uzskatītas vai nu par ieņēmumiem (uzkrātie kavējuma procenti, naudas sodi, peļņa no ārvalstu valūtu maiņas) vai izdevumiem (uzkrājumi, vērtības samazinājumi, finanšu garantiju saistības, zaudējumi no ārvalstu valūtu maiņas). Tā rodas pastāvīga starpība starp neto aktīvu posteņiem (ES iemaksa un nesadalītā peļņa), kas uzrādīti EIB sagatavotajos finanšu pārskatos un EK sagatavotajos finanšu pārskatos pirms konsolidācijas.

3.2.Pārskats par finanšu rezultātiem pirms konsolidācijas

Tāpat kā bilance arī pārskats par finanšu rezultātiem pirms konsolidācijas ir sagatavots iekļaušanai ES konsolidētajā finanšu pārskatā.

2019 2018 Ieņēmumi no pamatdarbības 266 252 2 928 446 Pamatdarbības izdevumi (3 494 876) (4 876 241) PAMATDARBĪBAS REZULTĀTS (3 228 615) (1 947 795) Finanšu ienākumi 42 681 966 30 241 834 Finanšu izmaksas (39 575 953) (20 906 275) FINANŠU REZULTĀTS 3 106 013 9 335 559 GADA SAIMNIECISKĀS DARBĪBAS REZULTĀTI (122 602) 7 387 764

·Ieņēmumi no pamatdarbības ietver peļņu no ārvalstu valūtu maiņas 0,3 miljonu euro apmērā.

·Pamatdarbības izdevumi galvenokārt ietver maksu par EIB aktīvu pārvaldību (0,8 miljoni euro), maksu par EIB ārējām piedziņas darbībām (0,2 miljoni euro) un papildinājumu finanšu uzkrājumiem atlikušajiem Sīrijas neizpildītajiem aizdevuma maksājumiem (2,2 miljoni euro).

·Finanšu ieņēmumi galvenokārt ietver procentu ieņēmumus no ieguldījumu portfeļa (7,7 miljoni euro), gūto peļņu no finanšu aktīvu pārdošanas (16,8 miljoni euro), ar risku saistīto atlīdzību, kas izriet no ekonomikas noturības iniciatīvas (ERI) ietvaros veiktajām darbībām privātajā sektorā (2,2 miljoni euro), un uzkrātos kavējuma procentus par pārņemtajām summām (15,9 miljoni euro).